**ΚΕΦ 4. Η ΑΡΧΑΙΑ ΕΛΛΑΔΑ**

**Η ΟΜΗΡΙΚΗ ΕΠΟΧΗ (1100 -750 π.Χ.)**

|  |
| --- |
| Ελληνικός μεσαίωνας, σκοτεινοί χρόνοι, Αιολίς, Ιωνία, Δωρική Εξάπολη, Πανιώνιο, άριστοι, πλήθος, δημιουργοί, φυλετικό κράτος, οίκος, βασιλιάς, βουλή των γερόντων, εκκλησία του δήμου, αλφαβητική γραφή, ολυμπιακό δωδεκάθεο, ομηρικά έπη, ηρωϊκό έπος, διδακτικό έπος, γεωμετρική τέχνη. |

* **παρακμή των μυκηναϊκών κέντρων** [ σκεφθείτε τους λόγους για τους οποίους οδηγήθηκαν στην παρακμή]
* ακολουθούν τρεις αιώνες περίπου αναστατώσεων, μετακινήσεων και μετεγκαταστάσεων ελληνικών φύλων
* για τη μεταβατική περίοδο αυτή μέχρι την ανασυγκρότηση των κοινωνιών πηγές πληροφοριών είναι τα ομηρικά έπη

 η αρχαιολογική έρευνα

* συμβατική η ονομασία ομηρική εποχή, αλλιώς καλείται **ελληνικός μεσαίωνας ή σκοτεινοί χρόνοι**

γιατί παλαιότερα την θεωρούσαν εποχή παρακμής

 οι πληροφορίες μας ήταν περιορισμένες

 σήμερα πιστεύουμε ότι ήταν περίοδος ανασυγκρότησης και δημιουργίας

 τότε τέθηκαν οι βάσεις του ελληνικού πολιτισμού

|  |
| --- |
| **Τι γνωρίζουμε όμως σήμερα για τους σκοτεινούς χρόνους;** Ότι είναι :1. περίοδος ανασυγκρότησης
2. περίοδος οργάνωσης πολιτικής
3. περίοδος οικονομικής δημιουργίας

γι’ αυτό και απετέλεσε τη βάση, τη **θεμελίωση** **του ελληνικού πολιτισμού.** |

**Α΄ ελληνικός αποικισμός**

**Μεταναστευτικές ροές προς τις δυτικές ακτές της Μ. Ασίας με γέφυρα τα νησιά του Αιγαίου οι μετακινήσεις αυτές αποκαλούνται Α΄ελληνικός αποικισμός**

|  |  |  |
| --- | --- | --- |
|  **ΠΟΤΕ** | **ΠΡΟΕΛΕΥΣΗ** | **ΚΑΤΕΥΘΥΝΣΗ** |
| **11ος-9ος αι.,** | **Θεσσαλία** | **βορειοανατολικό Αιγαίο στα νησιά Τένεδο και Λέσβο & τις απέναντι ακτές** |

Μιλούν την **αιολική διάλεκτο,** η περιοχή ονομάζεται **Αιολίς**

|  |  |  |
| --- | --- | --- |
| **ΠΟΤΕ** | **ΠΡΟΕΛΕΥΣΗ** | **ΚΑΤΕΥΘΥΝΣΗ** |
|  | **Βορειοανατολική Πελοπόννησος, Αττική, Εύβοια** | **Προς τη Σάμο, τη Χίο, και τις απέναντι ακτές της Μ. Ασίας** |

Μιλούν την **ιωνική διάλεκτο,** οι δώδεκα πόλεις που ίδρυσαν τα φύλα αυτά συγκρότησαν μια θρησκευτική ένωση με κέντρο **το ιερό του Ποσειδώνα (ακρωτήριο της Μυκάλης) το Πανιώνιο.** Η περιοχή πήρε το όνομα **Ιωνία.**

|  |  |  |
| --- | --- | --- |
| **ΠΟΤΕ** | **ΠΡΟΕΛΕΥΣΗ** | **ΚΑΤΕΥΘΥΝΣΗ** |
|  | **μετανάστευση των Δωριέων: από Λακωνία, Επίδαυρο, Τροιζήνα** | **Προς τη Μήλο, Θήρα, Ρόδο, Κρήτη, Κω & νοτιοδυτικές ακτές της Μ. Ασίας** |

 Μιλούν τη **δωρική διάλεκτο**, οι 6 πόλεις που ιδρύονται συγκρότησαν μια θρησκευτική ένωση, γνωστή ως **Δωρική Εξάπολη** με κέντρο το **ιερό του Απόλλωνα** στο Τριόπιο, ακρωτήριο της Κνίδου.

Από τις πόλεις και τα κέντρα αυτά κινήθηκαν προς το εσωτερικόα της Μ. Ασίας. Μερικές φορές αναμείχθηκαν με γηγενείς πληθυσμούς.

**α) οικονομία**

κύρια πηγή οικονομικής ανάπτυξης η γη: κλειστή αγροτική οικονομία

**οίκος**: τα μέλη κάθε οικογένειας μαζί με άλλα άτομα που εξηρτώντο οικονομικά από την οικογένεια επιτελούν όλες τις παραγωγικές εργασίες.

Δεν υπάρχει εργασιακή ειδίκευση και επομένως βιοτεχνική παραγωγή.

ΑΓΑΘΑ: γεωργικά

 κτηνοτροφικά

καταναλώνονται στο πλαίσο του οίκου

σε περίπτωση ελλείψεων, αναπληρώνονται με **ανταλλακτικό εμπόριο**

 ανταλλαγή δώρων

 πόλεμο, πειρατεία

**ανταλλακτικό εμπόριο**: μέτρο αξιολόγησης των ανταλλασσομένων προϊόντων ήταν το βόδι, τα δέρματα ζώων, οι δούλοι (εσωτερικό εμπόριο)

για την προμήθεια μετάλλων ή δούλων, το εξωτερικό εμπόριο γινόταν από τους Φοίνικες

**β) κοινωνία**

ο οίκος είναι μονάδα κοινωνικής ανασυγκρότησης

**άριστοι**: τα μέλη του οίκου, που τους συνδέουν συγγενικοί δεσμοί, γίνονται κάτοχοι γης και αποκτούν οικονομική ισχύ

**πλήθος** :στο πλαίσιο του οίκου υπάρχουν και άλλοι που δεν έχουν συγγενικούς δεσμούς, είναι πολυάριθμη κοινωνική ομάδα

**δημιουργοί:** ανεξάρτητοι από τον οίκο αλλά εξαρτώμενοι οικονομικά από τους οίκους μιας περιοχής, η εργασία τους προϋποθέτει εξειδίκευση. Είναι οι τεχνίτες: ξυλουργοί, αγγειοπλάστες, χαλκουργοί, με την εργασία τους καλύπτουν τις ανάγκες μιας περιοχής, πολλών οίκων.

**γ) πολιτική οργάνωση**

οι πρώτες κοινωνίες οργανώνονται με φυλετικά κριτήρια‧ φυλετικά κράτη

το κάθε φύλο είναι οργανωμένο σε φυλές/φρατρίες με βάση τους συγγενικούς δεσμούς.

Φυλετικό κράτος προκύπτει από τη διασπαση ενός φύλου ή από την ένωση περισσότερων φυλών του ίδιου φύλου.

Οι φυλετικοί αρχηγοί εξελίχθηκαν σε κληρονομικούς βασιλείς.

**Βασιλιάς**: αρχηγός του στρατού και κυβερνήτης με θρησκευτική και δικαστική εξουσία [στρατιωτική, θρησκευτική, πολιτική & δικαστική εξουσία]

**Βουλή των γερόντων**: συμβούλιο των ευγενών που σταδιακά περιόρισε τη βασιλική εξουσία.

**Εκκλησία του δήμου:** η συνέλευση του λαού, του πλήθους που για σοβαρές υποθέσεις ο βασιλιάς τη συγκαλούσε για να πάρει αποφάσεις.

**Ο πολιτισμός**

Από την παρακμή των μυκηναϊκών ανακτόρων εγκαταλείπεται σταδιακά η γραμμική β΄γραφή και για τρεις τουλάχιστον αιώνες δεν χρησιμοποιούν οι Έλληνες γραφή.

**Αλφαβητική γραφή:** στα τέλη του 9ου αι., & στις αρχές του 8ου αι., επανεμφανίζεται γραφή. Αυτή τη φορά τα σύμβολα της γραφής δεν αποδίδουν συλλαβές αλλά φθόγγους. Προκύπτει με αφομοιωτικό τρόπο από το φοινικικό αλφάβητο. Οι Έλληνες προσάρμοσαν τα σύμβολα στις φωνητικές αξίες της ελληνικής γλώσσας, προσέθεσαν απλώς τα φωνήεντα που έλειπαν από΄το φοινικικό αλφάβητο.

Ίδρυση ιερών που αποκτούν πανελλήνιο χαρακτήρα. Συνυπάρχουν οι τοπικές λατρείες και παγιώνονται οι θρησκευτικές αντιλήψεις με τη συγκρότηση του **ολυμπιακού δωδεκαθέου**.

Η προφορική παράδοση διαμορφώνει την πρώτη ελληνική ποίηση, επική ποίηση.

Από την παράδοση αυτή δημιουργούνται τραγούδια με περιεχόμενο που αναφέρεται στους Έλληνες των αποικιών της Μ Ασίας. **Ομηρικά έπη**, το περιεχόμενό τους είναι γνωστό από τους ποιητές των ομηριών χρόνων και τους ραψωδούς που σκοπός τους ήταν να διασκεδάσουντους ευγενείς ή τον απλό λαό. Τα δύο σπουδαία έργα αποδίδονται στον Όμηρο : Ιλιάδα, Οδύσσεια

 [Όμηρος: ηρωϊκό έπος Ησίοδος: διδακτικό έπος]

Η τέχνη ονομάστηκε συμβατικά **γεωμετρική** γιατί τα μοτίβα και τα σχέδια που χρησιμοποιούνται γαι τη διακόσμηση των αγγείων και των έργων μικροτεχνίας είναι γεωμετρικά.

ΕΡΩΤΗΣΕΙΣ

**1.Τι γνωρίζουμε όμως σήμερα για τους σκοτεινούς χρόνους;** Ότι είναι :

α. περίοδος ανασυγκρότησης

β. περίοδος οργάνωσης πολιτικής

γ. περίοδος οικονομικής δημιουργίας

γι’ αυτό και απετέλεσε τη βάση, τη **θεμελίωση** **του ελληνικού πολιτισμού.**

|  |
| --- |
| **2. Τι γνωρίζετε για την οικονομική οργάνωση κατά την ομηρική εποχή;**Κύρια πηγή οικονομικής ανάπτυξης είναι η γη. Εξαρτώνται δηλαδή τα άτομα οικονομικά από την καλλιέργεια της γης **(γεωργική και κτηνοτροφική παραγωγή).** Επίκεντρο είναι **ο οίκος,** δηλαδή κατανάλωνε η οικογένεια και όσα μέλη απασχολούνταν από τα παραγόμενα αγαθά. Όταν χρειάζονταν άλλα προϊόντα η απόκτησή τους γίνεται μέσω του **ανταλλακτικού εμπορίου.** Η προμήθεια δούλων και μετάλλων, προϊόντων που έρχονταν από άλλες χώρες γινόταν μέσω των Φοινίκων.[εσωτερικό & εξωτερικό εμπόριο] |

3.Να δώσετε το περιεχόμενο του όρου **οίκος.**

**4. Ποιες είναι οι κοινωνικές δομές της ομηρικής εποχής;**

Ο οίκος αποτελεί και μονάδα κοινωνικής συγκρότησης. Τα μέλη ενός οίκου που έχουν στην κατοχή τους γη αποκτούν και οικονομική δύναμη. Έτσι ανάλογα με τον πλούτο τους και την ισχύ της οικογένειάς τους διαμορφώνουν τις κοινωνικές τάξεις:

**Άριστοι** (=ευγενείς)

Στο πλαίσιο του οίκου απασχολούνται πολλοί άνθρωποι που δεν έχουν συγγενικούς δεσμούς. Αυτοί είναι το **πλήθος.**

Ανεξάρτητοι από τον οίκο αλλά οικονομικά εξαρτώμενοι γιατί κάνουν επαγγέλματα που εξυπηρετούν τον οίκο (ξυλουργοί, αγγειοπλάστες, μεταλλουργοί κλπ) είναι οι **δημιουργοί.**

Και τέλος οι **δούλοι**, ζουν και εργάζονται στον οίκο, είναι αιχμάλωτοι πολέμου ή έχουν χάσει την ελευθερία τους λόγω χρεών. Δεν είναι ελεύθεροι, είναι περιουσιακό στοιχείο του οίκου.

**5.Ποια ήταν τα κριτήρια οργάνωσης της κοινωνίας;**

Τα κριτήρια ήταν **α. φυλετικά**, δηλαδή οι κοινωνίες στην αρχή οργανώθηκαν σύμφωνα με τους συγγενικούς δεσμούς και έτσι διάφορα γένη απετέλεσαν μια φυλή και πολλές οικογένειες απετέλεσαν το πρώτο κράτος. **β. πολιτικά**, η ανάγκη να αντιμετωπίσουν προβλήματα οργάνωσης και σχέσεων μεταξύ τους ή και με άλλα γένη ή κράτη οδήγησαν στην πολιτική τους οργάνωση.

**6.Ποια είναι η πολιτική οργάνωση την ομηρική εποχή;**

Ο φυλετικός αρχηγός αυτήν την περίοδο των μετακινήσεων εξελίχθηκε σε **κληρονομικό βασιλιά**. Είναι ο αρχηγός του στρατού σε περίοδο πολέμου, ο κυβερνήτης με θρησκευτική και δικαστική εξουσία. Γύρω από τον βασιλιά υπάρχει ένα συμβούλιο ευγενών (**βουλή των γερόντων**) και σιγά-σιγά περιόρισαν την εξουσία του βασιλιά. Για σημαντικές αποφάσεις ο βασιλιάς συγκαλούσε το πλήθος, κυρίως τους πολεμιστές, για να ζητήσει την γνώμη τους. **(εκκλησία του δήμου).**

7. Να δώσετε το περιεχόμενο των όρων **ανταλλακτικό εμπόριο, αλφαβητική γραφή, γεωμετρική τέχνη.**